CELEX: 32010R0446
Language: fi
Date: 2010-05-21 00:00:00
Title: Komission asetus (EU) N:o 446/2010 annettu 21 päivänä toukokuuta 2010 , tarjouskilpailumenettelyllä toteutettavan voin myynnin aloittamisesta

22.5.2010   
            
            
               FI
            
            
               Euroopan unionin virallinen lehti
            
            
               L 126/17
            
         KOMISSION ASETUS (EU) N:o 446/2010,
   annettu 21 päivänä toukokuuta 2010,
   tarjouskilpailumenettelyllä toteutettavan voin myynnin aloittamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1) ja erityisesti sen 43 artiklan f ja j alakohdan yhdessä 4 artiklan kanssa,
   sekä katsoo seuraavaa:
   
               (1)
            
            
               Ottaen huomioon voin kysynnän ja hintojen nykytilanne markkinoilla sekä interventiovarastojen määrä on aiheellista aloittaa voin myynti interventiovarastoista tarjouskilpailulla neuvoston asetuksen (EY) N:o 1234/2007 soveltamista koskevista yksityiskohtaisista säännöistä maataloustuotteiden julkisten interventio-ostojen ja -myyntien osalta 11 päivänä joulukuuta 2009 annetun komission asetuksen (EU) N:o 1272/2009 (2) mukaisesti.
            
         
               (2)
            
            
               Interventiomyynnin hallinnoinnin parantamiseksi olisi vahvistettava ennalta päivä, jota ennen interventiovoin on määrä olla varastossa ja saatavissa myyntiä varten.
            
         
               (3)
            
            
               Asetuksen (EU) N:o 1272/2009 40 artiklan 4 kohdan b alakohdassa säädetään, että tarjousten jättämiselle olisi vahvistettava määräajat.
            
         
               (4)
            
            
               Asetuksen (EU) N:o 1272/2009 45 artiklan mukaisesti olisi vahvistettava määräaika, johon mennessä interventioelinten on ilmoitettava kaikki hyväksyttävissä olevat tarjoukset komissiolle.
            
         
               (5)
            
            
               Markkinahintojen epävakaisuuden vuoksi ja asetuksen (EU) N:o 1272/2009 44 artiklan b alakohdasta poiketen on aiheellista korottaa tarjouskilpailuvakuuden määrää.
            
         
               (6)
            
            
               Maatalouden yhteisen markkinajärjestelyn hallintokomitea ei ole antanut lausuntoaan puheenjohtajansa asettamassa määräajassa,
            
         ON HYVÄKSYNYT TÄMÄN ASETUKSEN:
   1 artikla
   Soveltamisala
   Aloitetaan varastoon ennen 1 päivää lokakuuta 2009 viedyn voin myynti tarjouskilpailumenettelyllä asetuksen (EU) N:o 1272/2009 III osastossa vahvistetuin edellytyksin.
   Tarjouksissa ehdotettu hinta on 100 kilogrammalta tuotteita.
   2 artikla
   Tarjousten jättämisen määräaika
   1.   Kunkin yksittäisen tarjouskilpailun tarjousten jättöaika päättyy kuukauden ensimmäisenä ja kolmantena tiistaina kello 11.00 (Brysselin aikaa). Elokuussa tarjousten jättöaika päättyy kuitenkin neljäntenä tiistaina kello 11.00 (Brysselin aikaa) ja joulukuussa toisena tiistaina kello 11.00 (Brysselin aikaa). Jos tiistai on yleinen vapaapäivä, määräaika päättyy sitä edeltävänä työpäivänä kello 11.00 (Brysselin aikaa).
   2.   Ensimmäiseen yksittäiseen tarjouskilpailuun tarkoitettujen tarjousten jättöaika päättyy 1 päivänä kesäkuuta 2010 kello 11.00 (Brysselin aikaa).
   3.   Tarjoukset jätetään interventioelimille (3).
   3 artikla
   Ilmoitukset komissiolle
   Asetuksen (EY) N:o 1272/2009 45 artiklassa säädetty ilmoitus on tehtävä tämän asetuksen 2 artiklassa tarkoitettuna tarjousten viimeisenä jättöpäivänä viimeistään klo 16.00 (Brysselin aikaa).
   4 artikla
   Poikkeus
   Poiketen siitä, mitä asetuksen (EU) N:o 1272/2009 44 artiklan b alakohdassa säädetään, voita koskevan tarjouskilpailuvakuuden määräksi vahvistetaan 200 euroa/tonni.
   5 artikla
   Voimaantulo
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 21 päivänä toukokuuta 2010.
      
         
            Komission puolesta, puheenjohtajan nimissä
         
         Dacian CIOLOŞ
         
            Komission jäsen
         
      
   
   
      (1)  EUVL L 299, 16.11.2007, s. 1.
   
      (2)  EUVL L 349, 29.12.2009, s. 1.
   
      (3)  Interventioelinten osoitteet löytyvät Euroopan komission CIRCA-verkkosivustolta (http://circa.europa.eu/Public/irc/agri/lait/library?l=/&vm=detailed&sb=Title).